Elektromos légitaxit fejleszt egy magyar startup: a légimentést forradalmasítanák

Újabb izgalmas magyar légiipari innováció kopogtat a nemzetközi piacok kapuján: az Orca nevű cég eVTOL (elektromos, helyből felszállni képes) repülőgépet fejleszt, mely a légimentő szervezeteket támogatná egy költséghatékony és zöld, a helikoptereknél olcsóbb, gyorsabb és egyben biztonságosabb megoldással. Az Orca és az AerinX együttműködési megállapodást kötött, melynek keretében a két cég légitaxik high-tech karbantartási folyamatait tervezi közösen vizsgálni és kialakítani.